b'\n_START_ARTICLE_\nLindknud - en landsby\n_START_SECTION_\nHandling\n_START_PARAGRAPH_\nIb Makwarth tegner her et intenst portr\xc3\xa6t af en typisk dansk landsby, Lindknud, som ligger i Midtjylland mellem Esbjerg og Kolding. Vi h\xc3\xb8rer om, hvordan landsbyen s\xc3\xa5 ud i gamle dage med vejtr\xc3\xa6er, rendestene og de mange forskellige butikker, der i dag er lavet om til beboelse. Foruden de erhvervsdrivende fort\xc3\xa6ller en lang r\xc3\xa6kke af Lindknuds beboere om deres syn p\xc3\xa5 det meget aktive sociale og kulturelle liv, der finder sted p\xc3\xa5 landsbyf\xc3\xa6llesskabets vigtige knudepunkter, hvor unge og gamle m\xc3\xb8des: Kirkelivet med gudstjeneste, m\xc3\xb8der og koncerter, grillens natteliv, sportsaktiviteter med kaffeklub etc. Et broget mylder af liv, der fort\xc3\xa6ller en landsbys historie i moderne tid.'